Han Drijver

Johan «Han» Frederik Drijver (født 11. mars 1927 i Eindhoven, død 10. oktober 1986 i Vlaardingen) var en nederlandsk landhockeyspiller som deltok i de olympiske leker 1948 i London og 1952 i Helsingfors.

Drijver vant en olympisk bronsemedalje i landhockey under OL 1948 i London. Han var med på det nederlandske laget som kom på tredjeplass i landhockeyturneringen bak India og Storbritannia. Nederland tapte semifinalen med 1-2 til India som siden vant finalen og ble olympiske mestere. I bronsefinalen møtte de Pakistan og første kampen endte uavgjort 1-1 og i neste kamp vant Nederland med 4-1. 
Drijver spilte alle sju kampene i OL-turneringen.

Fire år senere, under 1952 i Helsingfors, vant han en olympisk sølvmedalje i landhockey. Nederland vant både kvart- og semifinalen med 1-0 over Tyskland respektive Pakistan men tapte finalen til India med 1-6. Drijver spilte alle tre OL-kampene.

OL-medaljer 
 1952  Helsingfors -  Sølv i landhockey  Nederland
 1948  London -  Bronse i landhockey  Nederland

Eksterne lenker 
 

Nederlandske landhockeyspillere
Personer fra Eindhoven
Medaljevinnere under Sommer-OL 1952
Medaljevinnere under Sommer-OL 1948
Olympiske medaljevinnere i landhockey